Na základe zriaďovacej listiny, vystavenej zriaďovateľom – Trnavským samosprávnym krajom

(ďalej len zriaďovateľ) dňa 1.7.2002 ako vlastníka majetku, má prenajímateľ v správe nehnuteľnosť nachádzajúcu sa v katastrálnom území Skalica, zapísaná v LV č. 4750, súpisné číslo 237,

na parcele č. 1407/406/2.

Nehnuteľnosť je umiestnená na ulici Pplk. Pľjušťa 29, 909 01 Skalica.

V zmysle „Zásad hospodárenia a nakladania s majetkom TTSK“ je prenajímateľ (ako správca majetku zriaďovateľa) po súhlase zriaďovateľa oprávnený prenechať do nájmu majetok, ktorý má v správe, tretej osobe.

V súlade s vyššie uvedeným prenajímateľ – Stredná odborná škola strojnícka Pplk. Pľjušťa 29, 909 01 Skalica – má zámer prenechať do nájmu **nebytové priestory s príslušenstvom** – pre nápojový automat, nachádzajúci sa vo vestibule na prízemí budovy Strednej odbornej školy strojníckej.

Plocha pre nápojový automat s výmerou: **1,00 m²**

Obslužný priestor s výmerou: **2,00 m²**

Celková výmera: **3,00 m²**

Predmet nájmu je vykurovaný, s el. prípojkou a el. rozvodom, s dodávkou pitnej vody,

odkanalizovaný. Vnútorné zariadenie predmetu nájmu si zabezpečí nájomca na vlastné náklady a súpis

vlastného zariadenia odovzdá prenajímateľovi.

Prenajímateľ má zámer prenechať predmet nájmu za účelom prevádzkovania občerstvenia žiakov

a zamestnancov školy s dobou prevádzkovania v čase vyučovania.

Nájomca musí dodržiavať všetky právne predpisy spojené s prevádzkou nápojového automatu

v školskom zariadení.

CENA: Minimálna cena za prenájom vyššie uvedených priestorov je stanovená vo výške

**160,00 EUR/rok.** V cene nie sú zahrnuté náklady na energie , ktoré bude nájomca uhrádzať dľa kalkulácie.

**Doba nájmu**

Nájomná zmluva bude uzatvorená na dobu určitú s automatickým predĺžením o jeden rok, pokiaľ niektorá z zmluvných strán zmluvu nevypovie.

Cenové ponuky možno podávať v písomnej podobe v uzatvorenej obálke označenej názvom

**„ Priamy nájom – Nápojový automat – neotvárať “** v lehote do 31.7.2023 na adresu:

Stredná odborná škola strojnícka Pplk. Pľjušťa 29, 909 01 Skalica

Mgr. Katarína Zelenková

riaditeľka školy